VS00021963
Datum: 2013-07-02T02:00:00.000+02:00
datum_sodbe_i_stopnje: 2017-12-14T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - strah - skaženost
skupina: poškodbe glave in možganov in njihove posledice - poškodbe prsne in trebušne votline in njihove posledice - poškodbe okolčja in stegnenice in njihove posledice - poškodbe kolena in goleni in njihove posledice - poškodbe kože in njihove posledice
fischer: srednje hudi primeri
odskodnina: 59.000 EUR
opombe: II DoR 44/2019 Predlog za revizijo je bil v nezavrženem delu zavrnjen, ker tožeča stranka ni izkazala odstopa od sodne prakse.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 7 do 14 let

Ob škodnem dogodku stara 11 let.

## Škodni dogodek

Prometna nesreča - trčenje motornega vozila in kolesa, ki ga je vozila oškodovanka. Oškodovanko je odbilo prek pokrova avtomobilskega motorja na travnato površino.

## Poškodba

Rana na glavi, rana na uhlju, poškodba možganov, periferna udarnina pljuč na levi strani, subkapsularna poškodba vranice, globoke odrgnine v predelu levega komolca, prečni zlom leve stegnenice s poškodbo mehkih tkiv, odprt zlom leve goleni s poškodbo mehkih tkiv, odprt zlom leve goleni s poškodbo mehkih tkiv.

## Telesne bolečine

25.000 EUR Zelo hude telesne bolečine po treh operacijah - 3 dni, srednje hude telesne bolečine v prsnme košu in nogah - 3 do 4 tedne, stalne lahke telesne bolečine - 1 do 2 meseca; v bodoče bo trpela občasne lahke bolečine ob aktivnostih, psihičnih obremenitvah in spremembah vremena in glavobole.

#### Hospitalizacija

28 dni; 3 operacije, ene se ni zavedala zaradi umetne kome, ki je trajala 4 dni. Kirurško zdravljenje je sicer trajalo približno 1 leto.

#### Ambulantno zdravljenje

Pregledi pri osebnem zdravniku.

#### Rehabilitacija

Fizioterapije.

#### Nevšečnosti med zdravljenjem

Zunanji fiksator na nogi (3 tedne), vstavljen centralno venski kanal, urinski kateter, periferne venflonke, vstavitev sonde za merjenje pritiska v glavi; opravljene številne preiskave (RTG, UZ, CT, MR, EG možganov, laboratorijske preiskave); prejemanje transfuzije, prevezi, prejemanje zdravil (analgetiki, anestetiki, antibiotiki). Nepokretna 7 dni, hoja z berglami (3 mesece in pol). Pregledi pri psihologu, nevrokirurgu, travmatologu. Pomembno je dejstvo, da je bila v času zdravljenja še otrok, zato je zdravljenje doživljala težje kot odrasli.

## Strah

2.000 EUR Primarnega strahu ni utrpela; hud sekundarni strah (prebujanje v tujem okolju, ob operativnih posegih, aparaturah, prevezih ...) - 2 meseca.

## Zmanjšanje življenjske aktivnosti

29.000 EUR ZŽA ovirane 3,5 meseca. Zaradi poškodbe stegnenice nima posledic; zaradi poškodbe goleni je ta malo otečena vendar to nima funkcionalnih posledic. Ostala je le manj pomembna anatomska posledica skrajšanja leve spodnje okončine za prbl. 1 cm. Pri daljši obremenitvi noge zato lahko pride do hitrejše utrujenosti in lažjih bolečin. Izravnave ne nosi. Sicer je 5 let po poškodbi normalno aktivna. Posledica poškodbe glave je blaga psihoorganska spremenjenost - prizadete so kognitivne sposobnosti, zato je njena učljivost spremenjena. Težje dalj časa spremlja predavanja in se uči, pozornost pa je nihajoča. To povzroča zmanjšanje samozaupanja in samospoštovanja. Je razdražljiva, eksplozivna, težje premaguje stres. Zapira se vase, manj je športno in družabno aktivna. Mladostniško življenje je pomembno okrnjeno.

## Skaženost

3.000 EUR Več kot 20 cm dolga in nekaj cm široka brazgotina na zunanji strani stegna in na sprednji strani goleni, 1 cm dolga brazgotina na zunanji strani stegna, več kot 25 cm dolga široka brazgotina na zadnji strani meč, v celoti nekoliko otećčena golen. Prve mesece po poškodbi so bile bolj opazne, pordele, odebeljene; oškodovankina zunanjost je bila 3 tedne spremenjena tudi zaradi zunanjega fiksatorja in obrite glave oz. izrazito skrajšanih las. Takrat je bila vidna tudi bazgotina na glavi. Brazgotine na stegnu in goleni povzročajo duševne bolečine , vendar jih oblačila prekrijejo, kadar so vidne pa vzbujajo neprijetno zanimanje okolice. Zato ne nosi kratkih hlač, kril in kopalk.

---

Obligacijski zakonik (2001) - OZ člen 179